Diari Oficial de la Generalitat Valenciana


Sumari del DOGV 8389, del 24-09-2018 (2018/8785)

ACORD de 21 de setembre de 2018, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció corrent S8233, «Formació tècnica i de gestió de la I+D. Ocupació juvenil 2014-2020», i a la línia de subvenció de capital S8252, «Suport a persones investigadores amb talent. Pla generació de talent» del programa 542.50, Investigació, desenvolupament tecnològic i innovació (I+D+i)» de la Conselleria d'Educació, Investigació, Cultura i Esport. Expedient VL 09.004/18-011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8389

Data del DOGV
:   24-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8785


Data del document
:   21-09-2018

Organisme emissor
:   Conselleria d'Hisenda i Model Econòmic

Tipus de document
:   Acord

Anàlisi jurídica

 Descriptors 

:   * Conselleria d'Hisenda i Model Econòmic

ACORD de 21 de setembre de 2018, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció corrent S8233, «Formació tècnica i de gestió de la I+D. Ocupació juvenil 2014-2020», i a la línia de subvenció de capital S8252, «Suport a persones investigadores amb talent. Pla generació de talent» del programa 542.50, Investigació, desenvolupament tecnològic i innovació (I+D+i)» de la Conselleria d'Educació, Investigació, Cultura i Esport. Expedient VL 09.004/18-011. [2018/8785]  
   
  
Mitjançant la Resolució de 3 de maig de 2018, la Conselleria d'Educació, Investigació, Cultura i Esport va convocar subvencions per a millorar la formació i ocupabilitat del personal tècnic i de gestió de la I+D. Ocupació juvenil per a l'exercici 2018. Una vegada revisades totes les sol·licituds que compleixen tots els requisits, tenint en compte que l'inici de la contractació es produirà al novembre i que la durada de les ajudes és de 12 mesos, resulta necessari, d'acord amb la proposta de la conselleria esmentada, incrementar el límit quantitatiu previst en l'article 40.3 de la Llei 1/2015, d'hisenda pública, del sector públic instrumental i subvencions per a l'anualitat 2019 de la línia de subvenció corrent S8233, «Formació tècnica i de gestió de la I+D Ocupació juvenil 2014-2020», del programa 542.50, Investigació, desenvolupament tecnològic i innovació (I+D+i)», susceptible de cofinançament en un 91,89 % pel Fons Social Europeu.  
  
D'altra banda, mitjançant la Resolució de 7 de maig de 2018, la Conselleria d'Educació, Investigació, Cultura i Esport, va convocar subvencions del programa per al suport a persones investigadores amb talent «Pla generació de talent» per al període 2018-2021. Una vegada rebudes les sol·licituds i tenint en compte l'import sol·licitat per a cadascuna de les anualitats, amb la finalitat d'assumir les obligacions plurianuals previstes en compliment de la resolució anterior, la conselleria esmentada proposa incrementar el límit per a comprometre despeses plurianuals a càrrec de la línia de subvenció de capital S8252, «Suport a persones investigadores amb talent. Pla generació de talent», del programa 542.50, Investigació, desenvolupament tecnològic i innovació (I+D+i), per a les anualitats de 2019 a 2022.  
En conseqüència, i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 21 de setembre de 2018,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015 d'hisenda pública, del sector públic instrumental i de subvencions, per a assumir compromisos de despesa plurianual a càrrec de línia de subvenció S8233, «Formació tècnica i de gestió de la I+d. Ocupació juvenil 2014-2020», del capítol 4 i línia S8252, «Suport a persones investigadores amb talent. Pla generació de talent», del capítol 7, ambdues del programa 542.50, Investigació, desenvolupament tecnològic i innovació (I+D+i) d'acord amb el detall següent:  
  
a) Línia S8233, «Formació tècnica i de gestió de la I+D. Ocupació juvenil 2014-2020»:  
  
Exercici Límit actual Límit modificat  
8490 166.321,00 1.224.289,80  
  
  
  
b) Línia S8252, «Suport a persones investigadores amb talent. Pla generació de talent»  
  
Exercici Límit actual Límit modificat  
2019 1.820.000,00 2.886.187,07  
2020 1.560.000,00 2.586.603,73  
2021 1.300.000,00 2.308.687,07  
2022 1.300.000,00 1.712.100,33  
  
  
  
València, 21 de setembre de 2018  
  
La consellera secretària,  
MÓNICA OLTRA JARQUE